
בעניין : 




1. האגודה לזכות הציבור לדעת ע"ר 580262335
2. פרופ' אלי פולק




ע"י ב"כ עוה"ד יעקב מנקין ו/או ארנה מרמלשטיין 

ו/או שלמה שמלה ו/או מיכאל הוכייזר 

 



מרח' משה הלוי לוין 3 , נתניה 

טל : 8613939 – 09 פקס  : 8843590 - 09
התובעים
· נגד -  
חיים זיסוביץ ת.ז. 51055655
בית מס' 146
בית חורון
הנתבע
מהות התביעה:
כספית, לשון הרע
סכום התביעה:
100,000 ₪. 

כתב תביעה


1. 
התובעת 1, הינה עמותה העוסקת, בין היתר, בביצור ומימוש הדמוקרטיה הישראלית על ידי מסירת מידע אמין לציבור על אמצעי התקשורת השונים ועל מידת עמידתם בכללי האתיקה, ההגינות והאובייקטיביות. וזאת, בין היתר,  תוך קיום ביקורת ומעקב שיטתי על אמצעי התקשורת וחשיפתן של הטיות תקשורתיות פוליטיות ותרבותיות והעמקת מעורבות הציבור והמוסדות האחראים בשמירה על כללי האתיקה העיתונאית, והגנה על האזרח הפרטי בפני ניצול כוחה הגובר של התקשורת כנגדו. 

1. 
2. התובע 2, הינו פרופסור לפיסיקה כימית במכון ויצמן למדע ברחובות, ואישיות מוערכת בקהילה האקדמית בארץ ובעולם, בין היתר, בשל מחקרים שערך ומאמרים שפרסם. בנוסף, התובע 2 חבר של כבוד במספר מוסדות וארגונים אקדמיים יוקרתיים בארץ ובעולם, ושותף פעיל במחקרים בינלאומיים וועדות בינלאומיות.   
2. 
3. כמו כן, התובע 2, מכהן כיו"ר התובעת 1, מי שהיה שותף להקמתה בפועל ומי שאחראי לתפקודה הלכה למעשה מאז היווסדה.
4. במסגרת תפקידו האמור התובע 2, מופיע ומתראיין בכלי התקשורת והוא מוכר , כיו"ר התובעת 1, בקרב כלי התקשורת והמדיה, בגופים אקדמיים וברשויות המדינה.  
5. בשל האמור התובע 2 מזוהה עם העמותה ושמו מתקשר ונקשר, בפועל, בכל פרסום ו/או איזכור של התובעת 1.   
6. למיטב ידיעת התובעים וכפי שאף נמסר לה מאוחר יותר רשמית מנציבות שירות המדינה,  הנתבע היה בעבר עובד רשות השידור שכנגדו נפתחה חקירה משמעתית, בין היתר, בשל ביצוע עבודה פרטית ללא היתר כדין ובשל דיווחים כוזבים.
7. בשל פרישתו של הנתבע מעבודה ברשות השידור הוחלט להפסיק הטיפול בהליך המשמעתי ללא שזה מוצה וללא קבלת מסקנות אופרטיביות.  
8. במהלך, חודש יוני 2006, או בסמוך לכך, נודע לתובעים כי הנתבע מתעתד לשוב לעבוד ברשות השידור.
9. התובעים, במסגרת תפקידם, פנו ביום 19.7.06, במכתב למנכ"ל רשות השידור והתריעו על ה"בעייתיות" שיש בהחזרתו של הנתבע לעבודה ברשות השידור כשההליך המשמעתי "נמחק" בשל פרישתו.
10. התובעים הבהירו כי יש לבצע בדיקה מחודשת בעניינו של הנתבע שאם לא כן תהייה פגיעה בנורמות עבודה מתוקנות ואתיקה מקצועית.
11. יתרה מכך, התובעים ציינו מפורשות כי קיוו שהחקירה ו/או הבדיקה תעלה שלא נפל כל פגם ו/או מום בהתנהלותו של הנתבע.     
העתק ממכתב התובעים רצ"ב כנספח  "א"  לכתב התביעה.
12.  ביום 10.8.06 פורסמה בעיתון "ישראלי" כתבה, העוסקת בנתבע, והנושאת כותרת "הנציבות בוחנת : האם לחדש הליך משמעתי נגד חיים זיסוביץ".
העתק מהכתבה  רצ"ב כנספח  "ב"  לכתב התביעה.
13. יצויין כי העיתון "ישראלי" הינו עיתון יומי, בעל תפוצה רחבה וגדולה שכן הוא מחולק חינם, בעשרות אלפי עותקים, בתחנות הרכבת ובתחנות האוטובוסים של "אגד" ברחבי הארץ.  
14. בכתבה צוטט קטע ממכתב התובעים דלעיל : "לא יעלה על הדעת כי עובד אשר פרש כאשר תיק משמעתי עודנו תלוי ועומד כנגדו, ישוב לעבודה סדירה והתיק יעלם כלא היה".
15. הנתבע שהתראיין לכתבה  בחר לתקוף ולהשמיץ את התובעים בביטויים קשים ולא ראויים שאין בהם כל רלוונטיות לנושא הכתבה:
"זו אגודה שמורכבת מאוסף של פסיכופטים"

16. ובהמשך הכתבה מצוטט הנתבע שאומר :
"... היא מורכבת מאסופה של אנשים הנעים בין הזויים למגוכחים. מדובר באנשי ימין קיצוני, שהמושג תקשורת מעביר בהם חלחלה, שלא לדבר על תקשורת חופשית".

17. ביטוייו המקוממים של הנתבע מהווים פרסום והפצה של דברי לשון הרע וכזב פוגעני באופן בוטה שיש בהם בכדי לפגוע בשמה הטוב של התובעת 1 ולהציג את התובע 2 כאילו הוא אישית "פסיכופט" ו/או "הזוי" ו/או "מגוכח" ו/או "ימין קיצוני" כל אחד מהם יחד ו/או כל אחד לחוד ו/או כל ביטוי אחר שעולה מהדברים או מתפרש מהם.
18. 
19. הביטויים של הנתבע גרמו, בפועל, לפגיעה בשמה הטוב של התובעת 1 ולמוניטין הרב שצברה במשך שנות פעילותה וכן גרמו לתובע 2 צער,  עוגמת נפש ופגיעה בשמו הטוב.
3. 
20. הביטויים הקשים דלעיל, של הנתבע, מהווים פרסום שהשפיל את התובעים בעיני הבריות ועשוי לעשותם מטרה לשנאה, בוז או לעג מצידם, בשל שיוכם להתנהגות ו/או תכונות ו/או ביטויים המופיעים בכתבה, תוך פגיעה אישית בהם, כל אחד לחוד, ובמוניטין שצברו במשך שנים רבות,  והכל בחוסר תום לב, מתוך כוונה לפגוע בהם, להשפילם  להשמיצם ו/או לעשותם למטרה לשנאה לבוז וללעג.
21. כאמור התובע 2 מזוהה עם התובעת 1 , כאמור, שכן הוא הקים אותה ועומד בראשה ומייצגה בפועל.
22. 
23. בשל מעמדו הציבורי של הנתבע, כעיתונאי / עובד רשות השידור, "אפקט" הפגיעה בנתבעים הינו גדול יותר ובעל משמעויות והשלכות מרחיקות לכת.   
24. התובעים פנו לנתבע, באמצעות ב"כ דאז, בדרישה כי יפרסם הודעת התנצלות בגין הביטויים הקשים הנ"ל אולם לא זכו לכל מענה.
העתק מפניית ב"כ התובעים רצ"ב כנספח  "ג"  לכתב התביעה.
25. על אף שהתביעה הוגשה, לצורך יעילות הדיון, בהתאם לסעיף 7א לחוק איסור לשון הרע - בית המשפט מתבקש לקחת נתונים  אלו בחשבון בקביעת סכום הפיצוי שיקבע.    
26. למותר לציין כי הצורך הנפשי העמוק של אדם לשם טוב – צורך מן הטבע – זכה להכרה משפטית זה מכבר.
27. זכותו של האדם לשם טוב נתגלגלה אלינו מקדמת דנא. אמירות חז"ל כי "כל המלבין פני חברו ברבים כאילו שופך דמים"  (בבא מציעא, נח ע"ב) – וכן "... אמרו חכמים, על שלוש עבירות נפרעין מן האדם בעולם הזה, ואין לו חלק לעולם הבא – עבודה זרה, וגילוי עריות ושפיכות דמים; ולשון הרע, כנגד כולם..." (משנה תורה – ספר המדע – הלכות דעות פרק ז וכן ראה קוהלת, ז 1; בבא מציעא נח [ב]). מלווה את עמנו מאות רבות בשנים.
28. אכן, שמו הטוב וכבודו של אדם יקרים לו מכל-יקר, לעיתים גם מחייו.
 "... כבוד האדם ושמו הטוב חשובים לאדם כחיים עצמם, הם יקרים לו לרוב יותר 
מכל נכס אחר..."
ראה: דברי השופט ברק בע"א 214/89 אבנרי נ' שפירא, פ"ד מג (856, 840 (3).
29.  כאמור, פרסום הכתבה כאמור לעיל גרם לתובעים לנזק רב, בין היתר לפגיעה בשמם הטוב ולמוניטין שלהם וכן גרמו לתובע 2 עוגמת נפש מיותרת.
30. התובעים  מעריכים את סכום נזקיהם בסך של 500,000 ₪ ואולם תובעים, כל אחד,  50,000 ₪ ובסה"כ 100,000 ₪ משיקולי אגרה ובהתאם לסעיף 7א. לחוק איסור לשון הרע – "פיצוי ללא הוכחת נזק".
31. מבלי לפגוע באמור יטענו התובעים כי כל אחד מהם לחוד זכאי לפיצוי בסך של 100,000 ₪ שכן ביטויי הנתבע נאמרו ופורסמו בכוונה – בהתאם להוראות סעיף 7א (ג) לחוק.   
32. לבית המשפט הסמכות העניינית לדון בתובענה וכן הסמכות המקומית בשל העובדה שה"מעשה או המחדל" פורסמו ברחבי הארץ כולה. (ראה לעניין זה החלטת כב' סגן הנשיא  השופטת רחל ברקאי בבש"א 884/02 (ת.א 566/02 ק"ג) לנדאו נ. חסון)
33. לפיכך, מתבקש בזה בית המשפט הנכבד לזמן את הנתבע לדין ולחייבו לפעול כדלקמן:

a. לשלם לתובעים סך של 100,000 ₪, בצרוף ריבית והפרשי הצמדה מיום הגשת התביעה ועד התשלום בפועל.
b. לחייב את הנתבע לפרסם מודעות התנצלות והבהרה כלפי התובעים..
c. לשלם לתובעים את הוצאות המשפט ושכ"ט עו"ד.
______________

   מנקין יעקב , עו"ד

       ב"כ התובעים
�


�אולי ניתן לשבור את המשפט הארוך לכמה משפטים קצרים?





